Letgaļu un ordeņa brāļu karagājieni uz Ugauniju (1223)
Šis raksts ir par 1223. gada karagājieniem uz Ugauniju. Par citām jēdziena Karagājieni uz Ugauniju nozīmēm skatīt nozīmju atdalīšanas lapu. 1223. gada letgaļu un zobenbrāļu karagājieni uz Ugauniju notika 1223. gada igauņu sacelšanās laikā. Tajā piedalījās letgaļu karaspēks Tālivalža dēla Ramekas un letu vecākā Varigerba vadībā. Pēc tam līdzīgu karagājienu uz Ugauniju veica arī Zobenbrāļu ordeņa karaspēks. Ugauņi atriebjoties iebruka Tālavā . Nespēdami uzveikt igauņus, Zobenbrāļi lūdza bīskapa Alberta palīdzību, kurš to apsolīja ar noteikumu, ka ordenis samierināsies tikai ar trešdaļu no pakļautajām Igaunijas zemēm (t.i. vienīgi Sakalas zemi).